《读战国策》
宋代·周麟之

从人为从六国强，横人为横六国亡。
悲夫不用摈秦计，从以委国强虎狼。
一朝秦甲下函谷，指挥朝魏如群羊。
坐令不费一只矢，山东千里无金汤。
我窥尘编三太息，诸候自覆非秦力。
纷纷二百四十年，说士游谈空满籍。
我将西上吊兴亡，南山自有能言石。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。